CELEX: 32018R1095
Language: sl
Date: 2018-07-26 00:00:00
Title: Uredba Sveta (EU) 2018/1095 z dne 26. julija 2018 o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Evropsko unijo in Republiko Slonokoščeno obalo (2018–2024)

3.8.2018   
               
               
                  SL
               
               
                  Uradni list Evropske unije
               
               
                  L 197/1
               
            
         UREDBA SVETA (EU) 2018/1095
         z dne 26. julija 2018
         o dodelitvi ribolovnih možnosti v skladu s Protokolom o izvajanju Sporazuma o partnerstvu v ribiškem sektorju med Evropsko unijo in Republiko Slonokoščeno obalo (2018–2024)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Svet je 17. marca 2008 sprejel Uredbo (ES) št. 242/2008 (1) o sklenitvi Sporazuma o partnerstvu v ribiškem sektorju med Republiko Slonokoščeno obalo na eni strani in Evropsko skupnostjo na drugi strani (2) (v nadaljnjem besedilu: Sporazum).
                  
               
                     (2)
                  
                  
                     Zadnji protokol k Sporazumu preneha veljati 30. junija 2018.
                  
               
                     (3)
                  
                  
                     Komisija je v imenu Evropske unije s pogajanji dosegla dogovor o novem Protokolu o izvajanju Sporazuma (v nadaljnjem besedilu: Protokol). Protokol je bil parafiran 16. marca 2018.
                  
               
                     (4)
                  
                  
                     V skladu s Sklepom Sveta (EU) 2018/1069 (3) je bil Protokol podpisan 1. avgusta 2018 s pridržkom njegove poznejše sklenitve.
                  
               
                     (5)
                  
                  
                     Državam članicam bi bilo treba dodeliti ribolovne možnosti za celotno obdobje uporabe Protokola.
                  
               
                     (6)
                  
                  
                     V členu 12 Uredbe (EU) 2017/2403 Evropskega parlamenta in Sveta (4) je določeno, da bi bilo treba v določenem letu ali katerem koli drugem ustreznem obdobju izvajanja protokola k sporazumu o partnerstvu o trajnostnem ribištvu države članice obvestiti o morebitnih ponovnih dodelitvah neizkoriščenih ribolovnih možnosti, pri čemer se upošteva obdobje veljavnosti neizkoriščenih ribolovnih možnosti.
                  
               
                     (7)
                  
                  
                     Protokol se bo začasno uporabljal od datuma njegovega podpisa, da se zagotovi čimprejšnji začetek ribolovnih dejavnosti plovil Unije. Zato bi bilo treba tudi to uredbo uporabljati od istega datuma –
                  
               SPREJELA NASLEDNJO UREDBO:
         
            Člen 1
            
               1.   Ribolovne možnosti, določene v Protokolu, se državam članicam dodelijo na naslednji način:
               
                           (a)
                        
                        
                           plovila za ribolov tuna s potegalko:
                           
                                        
                                    
                                    
                                       Španija: 16 plovil
                                    
                                 
                                        
                                    
                                    
                                       Francija: 12 plovil
                                    
                                 
                     
                           (b)
                        
                        
                           plovila s površinskim parangalom:
                           
                                        
                                    
                                    
                                       Španija: 6 plovil
                                    
                                 
                                        
                                    
                                    
                                       Portugalska: 2 plovili
                                    
                                 
                     
            
               2.   Uredba (EU) 2017/2403 se uporablja brez poseganja v Sporazum in Protokol.
            
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. avgusta 2018.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. julija 2018
            
               
                  Za Svet
               
               
                  Predsednik
               
               G. BLÜMEL
            
         
         
            (1)  Uredba Sveta (ES) št. 242/2008 z dne 17. marca 2008 o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Slonokoščeno obalo na drugi strani (UL L 75, 18.3.2008, str. 51).
         
            (2)  UL L 48, 22.2.2008, str. 41.
         
            (3)  Sklep Sveta (EU) 2018/1069 z dne 26. julija 2018 o podpisu, v imenu Unije, in začasni uporabi Protokola o izvajanju Sporazuma o partnerstvu v ribiškem sektorju med Evropsko unijo in Republiko Slonokoščeno obalo (2018–2024) (UL L 194, 31.7.2018, str. 1).
         
            (4)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).